Document ID: 31995D0163

ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Μαΐου 1995 σχετικά με ορισμένα μέτρα προστασίας όσον αφορά τα ιπποειδή προέλευσης Αυστραλίας (Κείμενο που παρουσιάζει ενδιαφέρον για τον ΕΟΧ) (95/163/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/496/ΕΟΚ του Συμβουλίου της 15ης Ιουλίου 1991 περί καθορισμού των αρχών σχετικά με την οργάνωση των κτηνιατρικών ελέγχων για τα ζώα προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ, όπως τροποποιήθηκε τελευταία από την απόφαση 92/438/ΕΟΚ (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 18 παράγραφος 1,
Εκτιμώντας:
ότι κρούσματα τύπου ιαπωνικής Β-εγκεφαλίτιδος έχουν εμφανισθεί στο νησί Badu (Mulgrave Island Torres Strait-Queensland) Αυστραλίας 7 ότι η παρουσία της ασθένειας αυτής στην Αυστραλία ενδέχεται να αποτελέσει σοβαρό κίνδυνο για τα ιπποειδή της Κοινότητας - ότι είναι σκόπιμο να ληφθούν αμέσως, σε κοινοτικό επίπεδο, τα αναγκαία μέτρα προστασίας όσον αφορά τα ιπποειδή προέλευσης Αυστραλίας 7 ότι πρέπει να προβλεφθούν συμπληρωματικοί όροι σχετικά με την προσωρινή εισαγωγή καταγεγραμμένων ίππων, και την εισαγωγή ιπποειδών προέλευσης πολιτείας Queensland (Αυστραλία) 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Συμπληρωματικό πιστοποιητικό, υπογεγραμμένο από τις αρμόδιες κεντρικές κτηνιατρικές αρχές της Αυστραλίας απαιτείται για την προσωρινή εισαγωγή καταγεγραμμένων ίππων και εισαγωγή ιπποειδών προέλευσης πολιτείας Queensland (Αυστραλία).
2. Στο πιστοποιητικό που προβλέπεται στην παράγραφο 1, πρέπει να βεβαιώνει ότι τα ιπποειδή έχουν εμβολιασθεί κατά της ιαπωνικής Β-εγκεφαλίτιδος την . . . . . . . . . . . . . . . . . . (ημερομηνία), και αυτό εντός έξι μηνών και τουλάχιστον 30 ημέρες πριν από την εξαγωγή.
Άρθρο 2
Τα κράτη μέλη τροποποιούν τα μέτρα που εφαρμόζουν όσον αφορά την Αυστραλία για να τα προσαρμόσουν προς την παρούσα απόφαση. Πληροφορούν σχετικά την Επιτροπή.
Άρθρο 3
Η παρούσα απόφαση εφαρμόζεται μέχρι τις 31 Ιουλίου 1995.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 11 Μαΐου 1995.

Labels: 3
18
6